Diari Oficial de la Generalitat Valenciana


Sumari del DOGV 4271, del 14-06-2002 (2002/5970)

Actuacions de juí número 246/2001. Notificació de subhasta.
-----------------------------------------------------------

### Dades del document

Número de DOGV
:   4271

Data del DOGV
:   14-06-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/5970


Organisme emissor
:   Jutjat de Primera Instància i Instrucció Número 4 d'Orihuela

Tipus de document
:   Anunci

Actuacions de judici número 246/2001. Notificació de subhasta. [2002/A5970]
  
Jorge Fernández Punset, magistrat jutge del Jutjat de Primera Instància i Instrucció número 4 d'Orihuela i partit, mitjançant el present document fa públic:
  
Que en les actuacions de judici de l'article 131 de la Llei Hipotecària, que se seguixen amb el número 246/2001, instades per la procuradora senyora Guillén Albacete, en nom i representació de Caja de Ahorros de Murcia, contra el senyor Juan José Cerdá Arenas i la senyora Dolores Monteagudo Marín, per resolució del dia de hui, s'ha acordat traure a venda en subhasta pública per primera vegada, i durant el termini de 20 dies, els béns que es detallen al final.
  
La subhasta tindrà lloc a la Sala de l'Audiència del Jutjat de Primera Instància número 4 d'Orihuela (Alacant), situat al carrer de Santa Justa, número 6, planta 2a d'esta ciutat, el proper dia 9 de juliol, a les 09.30 hores, amb les condicions següents:
  
Primera
  
Valdrà de tipus per a la subhasta el fixat en l'escriptura de constitució de la hipoteca, acompanyada amb l'escrit inicial de demanda, i no s'admetran postures que no cobrisquen el 50% de l'esmentat tipus, o la quantitat per la qual s'haja despatxat l'execució, més interessos i costes establides. Tipus de subhasta: 31.252,63 euros.
  
Segona
  
Que el certificat registral i, si pertoca, la titulació sobre l'immoble o immobles que se subhasten està de manifest a la Secretaria. S'hi farà constar la situació de possessió de l'immoble, si tal circumstància ha sigut acreditada al tribunal d'execució.
  
Tercera
  
Que s'entendrà que tot licitadors accepta com a bastant la titulació existent.
  
Quarta
  
Que les càrregues o gravàmens anteriors, si n'hi ha, al crèdit de l'actor continuaran subsistents i que, només pel fet de participar en la subhasta, el licitador els admet i accepta quedar subrogat en la responsabilitat que se'n derive, si l'execució s'adjudica a favor seu.
  
Quinta
  
Per a prendre part en la subhasta, els postors hauran d'identificar-se de manera suficient, declarar que coneixen les condicions generals i particulars de la subhasta i hauran de depositar, prèviament, el 30% del tipus de taxació. El dit depòsit haurà d'acreditar-se amb un resguard d'ingrés en el compte de depòsit i consignacions o d'haver prestat un aval bancari pel 30% del valor per a la subhasta dels béns.
  
Sexta
  
Només pel fet de participar en la subhasta s'entendrà que els postors accepten com a suficient la titulació que consta en les actuacions, o que no existix cap titulació i que accepten, així mateix, subrogar-se en les càrregues anteriors al crèdit pel qual s'executa, en el cas que l'execució s'adjudique a favor seu.
  
Sèptima
  
L'executant només podrà prendre part en la subhasta quan existisquen licitadors, podent millorar les postures que es facen sense que calga consignar cap quantitat.
  
Octava
  
Només l'executant podrà fer una postura reservant-se la facultat de cedir l'execució a altri. La cessió es verificarà mitjançant la compareixença davant del tribunal, amb l'assistència del cessionari, el qui haurà d'acceptar-la, i tot això amb caràcter previ o simultani al pagament del preu de l'execució.
  
La mateixa facultat tindrà l'executant en els casos en què se sol·licite l'adjudicació dels béns embargats d'acord amb el que establix l'esmentada llei.
  
Novena
  
Des de l'anunci de la subhasta fins a la seua realització, podran fer-se postures per escrit en un sobre tancat i amb les condicions de l'article 647.
  
El secretari judicial conservarà els sobres tancats i seran oberts a l'inici de l'acte de la subhasta. Les postures que s'hi incloguen es faran públiques amb la resta, i tindran els mateixos efectes que les que es realitzen oralment.
  
Deu
  
Si la millor postura fóra igual o superior al 70% del valor pel qual el bé haguera eixit a subhasta, el tribunal, mitjançant una interlocutòria, el mateix dia o l'endemà, aprovarà l'execució a favor del millor postor. En el termini de 20 dies, l'executant haurà de consignar en el compte de depòsits i consignacions la diferència entre allò depositat i el preu total de l'execució.
  
Onze
  
Si fóra l'executant el qui fera la millor postura, igual o superior al 70% del valor pel qual haguera eixit a subhasta, aprovada l'execució, el secretari judicial procedirà a la liquidació del que es dega per principal, interessos i costes i, una vegada s'haja notificat l'esmentada liquidació, l'executant consignarà la diferència, si n'hi ha.
  
Dotze
  
Si només es feren postures superiors al 70% del valor pel qual haguera eixit a subhasta, però oferint pagar a terminis amb garanties suficients, bancàries o hipotecàries, del preu fet a terminis, es faran saber a l'executant, el qui, en els 20 dies següents, podrà demanar l'adjudicació de l'immoble pel 70% del valor d'eixida. Si l'executant no fa ús de tal dret, s'aprovarà l'execució a favor de la millor d'aquelles postures, amb les condicions de pagament i garanties que s'hi oferixen.
  
Tretze
  
Quan la millor postura oferida en la subhasta siga inferior al 70% del valor pel qual el bé haguera eixit a subhasta, l'executat podrà, en el termini de 10 dies, presentar altri que millore la postura oferint una quantitat superior al 70% del valor de taxació o que, sent fins i tot inferior a l'esmentat import, resulte suficient per a aconseguir la completa satisfacció del dret de l'executant.
  
Una vegada transcorregut l'esmentat termini sense que l'executat realitze el que es disposa en el paràgraf anterior, l'executant podrà, en el termini de cinc dies, demanar l'adjudicació de l'immoble pel 70% del dit valor o per la quantitat que se li dega per tots els conceptes, sempre que l'esmentada quantitat siga superior a la millor postura.
  
Si l'executant no fa ús d'esta facultat s'aprovarà l'execució a favor de millor postor, sempre que la quantitat que haja oferit supere el 50% del valor de taxació o, si és inferior, cobrisca, almenys, la quantitat per la qual s'haja despatxat l'execució, incloent-hi la previsió per a interessos i costes. Si la millor postura no complix els esmentats requisits, el tribunal, oïdes les parts, resoldrà sobre l'aprovació de l'execució en vista de les circumstàncies del cas i, tenint en compte especialment la conducta del deutor en relació amb el compliment de l'obligació per la qual es procedix, les possibilitats d'aconseguir la satisfacció del creditor mitjançant la realització d'altres béns, els sacrifici patrimonial que l'aprovació de l'execució supose per al deutor i el benefici que d'ella obtinga el creditor. Quan el tribunal denegue l'aprovació de l'execució, es procedirà d'acord amb el que disposa l'article 671 de la Llei d'Enjudiciament Civil.
  
Catorze
  
En qualsevol moment anterior a l'aprovació de l'execució o de l'adjudicació al creditor, el deutor podrà alliberar els seus béns pagant íntegrament el que es dega a l'executant principal, interessos i costes.
  
Quinze
  
Si en l'acte de la subhasta no hi haguera cap postor, el creditor podrà demanar l'adjudicació dels béns pel 50% del valor de taxació o per la quantitat que se li dega per tots els conceptes.
  
Si el creditor, en el termini de 20 dies, no fa ús de la dita facultat, es procedirà a l'alçament de l'embargament, a instància de l'executat.
  
Setze
  
Si la subhasta s'assenyala en dia festiu, s'entendrà assenyalada per al següent dia hàbil.
  
Dèsset
  
Si no fóra possible la notificació personal al demandat al domicili pactat que conste en el registre o hi haguera impossibilitat material, temporal per a la pràctica de notificació per este Jutjat o el jutjat exhortat, o no constara acreditada la notificació en les actuacions ?quan siga efectuada pel Jutjat per correu o justificant de recepció- valdrà la publicació del present document com a notificació als demandats si la personal resulta negativa o es trobaren en parador ignorat.
  
Béns objecte de subhasta:
  
Urbana. Casa magatzem de planta baixa, situada al terme municipal d'Orihuela, partida de Torremendo, carrer de Meca, sense número, de policia. Té una superfície de 161 metres quadrats, dels quals 77 metres corresponen a l'edificació i la resta al pati. Orientada la seua façana a l'oest. Límits: per la dreta, Francisco Poveda Cartagena; per l'esquerra, Manuel Carrasco Tomás i pati d'Alfredo Martínez; per darrere; terres dels hereus de Genoveva González Quesada; i per la part de davant, el carrer on està situada.
  
Inscripció: tom 1.797, llibre 1.351 d'Orihuela, foli 63, finca registral número 28.417, inscripció 4a, del Registre de la Propietat d'Orihuela.
  
Tipus de subhasta: 31.252,63 euros.